Hogir Berbir - Wîkîpediya

# Hogir Berbir

### Ji Wîkîpediya

Hogir BERBIR nivîskarê kurd e. Berbir, bi navê xwe ê di nasnameya Tirkiyeyê de Hamdullah DAŞÇI ye. Di sala 1976'an de, di 8'Ê Kewçerê de, li gorî nasnameya girêdayî Pîrana (Pîrxetap) Şermex (Mazıdağı) a navçeya Mêrdînê, lê li Dêrika Çiyayê Mazî hatiye dinê. Bavê wî ji ber neçariya aboriyê kulav çêdikir û debara malbata xwe dibir.

Berbir jî li gorî vê jiyana malbatê, di zarokatiya xwe de dest bi hemaltî û sol boyaxkirinê kir. Dema xwendina dibistana seretayî hat, dibistana "Atatürk ilkokul"ê xwend û pênç sal bi serkeftî derbas kir. Karê xwe ê ji bo pêdiviya aborî jî bi xwendina xwe re berdewam dikir ta dibistana navîn ya bi navê "Derîk Lîsesî" jî salekê xwend. Dema dibistana navxweyî dixwend, germahiya şerê çektarî wî hîskir û di dibistana navxweyî de dest bi xebatê kir. Ji ber vê xebatê ji dibistanê dûr ket û êdî hew xwend. Ta sala 1995an weha domand.

Ji ber xebatên ku li navçeyê û li dibistanê didomand bi çend hevalên xwe ê xebatê re hate binçavkirin û 20 rojan di skencê de ma. Bi derxistina dadgehê re 20.Rebendana 1995an tewqîfî girtîgeha Mêrdînê bû. Doz li gorî xala endamê PKKê ye lê hate vekirin û 12 sal û 6 meh ceza xwar. 4 sal û 6 mehan li girtîgeha Mêrdînê ma. Dema Komploya navneteweyî li hember Serokê Koma Komeleya Kurdîstanê dar ket, Berbir di 16. Sermawez a 1998an de çalakiya "Kes Nikare Roja Me Tarî Bike" li dar xist û agir bera bedena xwe da. Lê, xelas bû û ta di 7. Kewçer a 1999 de ji girtîgeha Mêrdînê sirgûnî girtîgeha DÎlokê bû.

Piştî dadgeha Abdullah Öcalanê ku xwest her kurd dest bi xwendin û nivîsandina kurdî bike, Berbir jî di 2.Reşemî ya 2000 de pênûs rahiştê û li ser kaxizê bi herfên kurmancî xêz kir. Di girtîgehê de tevlî pêşbaziyên navxweyî dibû û nivîsên din jî li ber çavan derbas dikir, perwerdehî ya gramerî dida û karê redaksiyonê dimeşand. Ji wê çaxê ta niha dinivisîne û dixwîne. Romanek bi navê "Siya Şikestunê Turcel", Pirtûkek Çîrok ku ji 14 çîrokan pêk tê û bi navê "xezeba Agirê sersem", Pirtukek Helbest bi navê "Min xwe dît" , pirtukek ji bo zarokan ku bi Adem Daşçi re amade kiriye û navê wê "Dursel û Marê Reş" û Pirtuka helbestan a Newzat Çelîk ya bi navê "Helbestên Berbangê" jî wergerandiye kurmancî, nivîsandiye. Ji xeynî pirtuka "Dursel û Marê Reş", bi herçar berhemên xwe re di 15. gulan a 2005an de cezayê ku lê hatibû birîn qedand û ji girtîgehê derket. Hîna jî dinivisîne û nivîsên xwe bi piranî "Kovara Şopa Rojê" û malpera "www.amîdakurd.com" ê û hwd. de diweşîne. Lê ji ber sedemên aborî hîn pirtukên wî nehatiye çapkirin. Û niha di rêveberiya Înstîtuya Zimanê Kurdî ya Amedê de xebata xwe didomîne.

Ji "http://ku.wikipedia.org../../../h/o/g/Hogir_Berbir_4bea.html" hatiye standin.

Kategorî: Nivîskar

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere